Document ID: 32008R0385

UREDBA KOMISIJE (ES) št. 385/2008
z dne 29. aprila 2008
o spremembi Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom in o razveljavitvi Uredbe (ES) št. 817/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom in o razveljavitvi Uredbe (ES) št. 817/2006 (1) ter zlasti člena 18(1)(b) Uredbe,
ob upoštevanju naslednjega:
(1)
V Prilogi VI k Uredbi (ES) št. 194/2008 so navedene osebe, skupine in subjekti, za katere velja zamrznitev sredstev in gospodarskih virov v skladu z navedeno uredbo.
(2)
V Prilogi VII k Uredbi (ES) št. 194/2008 so navedena podjetja, ki so v lasti ali pod nadzorom vlade Burme/Mjanmara ali njenih članov ali z njimi povezanih oseb in za katere veljajo omejitve naložb v skladu z navedeno uredbo.
(3)
S Skupnim stališčem 2008/349/SZVP z dne 29. aprila 2008 (2) sta se spremenili Priloga II in Priloga III k Skupnemu stališču 2006/318/SZVP z dne 27. aprila 2006. Prilogi VI in VII k Uredbi (ES) št. 194/2008 bi bilo zato treba ustrezno spremeniti.
(4)
Da bi se zagotovila učinkovitost ukrepov, predvidenih s to uredbo, bi morala ta uredba začeti veljati takoj -
SPREJELA NASLEDNJO UREDBO:
Člen 1
1. Priloga VI k Uredbi (ES) št. 194/2008 se spremeni, kakor je določeno v Prilogi I k tej uredbi.
2. Priloga VII k Uredbi (ES) št. 194/2008 se spremeni, kakor je določeno v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2008

Labels: 11
5
3
18
15